als_Latn dik_Latn sag_Latn
Raporti i Departamentit Amerikan të Shtetit, theksohet se vendi jonë është prodhues i rëndësishëm i kësaj droge ndërsa evidentohet edhe aksioni i qeverisë për luftën kundër kultivimit të drogës
Luljeta Progni
Shqipëria vijon të mbëtet vendburim i rëndësishmë i marijuanës, nga e cila furnizohen tregjet evropiane. Ky është konstatimi i raportit të Departamentit Amerikan të shtetit për luftën kundër dorgrave në botë. Raporti i është dorëzua dje Kongresit.
Sipas raportit me përjashtim të mariuanës, Shqipëria nuk është një prodhues i rendësishëm drogash, apo lendëve për përftimin e tyre ose drogave sintetike.
Në raportin e Departamentit amerikan evidentohet edhe aksioni i qeverisë gjatë vitit të kaluar në luftën kundër kultivimit të lëndëve narkotike në mbarë vendin.
Në raport thuhet se sasia e drogës së kapur dhe numri i arrestimeve u rritën ndjeshëm gjatë vitit 2014, si rezultat i shtimit të bashkëpunimit të Shqipërisë me partnerët rajonalë, veçanërisht me policinë italiane, si dhe shtimit të angazhimit për të luftuar prodhimin e drogës dhe trafikimin e saj nga autoritetet politike dhe ato të rendit të Shqipërisë, që çuan në rritjen e madhe të operacioneve në mbarë vendit.
Në raport janë publikuar të dhënat e operacit nga policia shqiptare , ku nëntë muajt e parë të vitit 2014 janë sekuestruar 101.7 tonë marjuanë ,një rritje e ndjeshme kjo nga sasia e përgjithshme prej 96 tonësh nga viti 2005 deri në vitin 2013.
Në mbarë vendin po ashtu u shkatërruan 530,177 bimë marihuane në 2,214 parcela individuale. Gjithashtu gajtë operacioneve janë kapur 63 kg heroine dhe 23 kg kokainë, ndërsa theksohet fakti se policia Shqiptare nuk mban raporte për drogën e sekuestruar.
Në raport theksohet gjtihashtu se gjatë të njejtës periudhë 9 mujore të raportuar, policia arrestoi 1058 persona për shkelje që lidhen me trafikimin e drogave, duke kaluar numrin total të të arrestuarve për 2013 që ishte 803.
Shqipëria ka bashkëpunuar me autoritetet evropiane dhe ato të Amerikës së Jugut për të kapur 250 kg kokainë në portin e Barit në Mal të Zi, që kishte si destinacion Shqipërinë, për t’u transportuar më pas në Evropë.
als_Latn ltg_Latn als_Latn als_Latn als_Latn als_Latn als_Latn als_Latn als_Latn als_Latn